Nr. L 9/34 De Europæiske Fællesskabers Tidende 12. 1. 91 KOMMISSIONENS BESLUTNING af 18. december 1990 om refusionsberettigelsen af udgifter i 1991 for Spanien, Irland og Portugal til at sikre overholdelse af fællesskabsordningen for bevarelse og forvaltning af fiske- ressourcerne (Kun de spanske, engelske og portugisiske udgaver er autentiske) (91/17/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets beslutning 89/631/EØF af 27. november 1989 om Fællesskabets finansielle deltagelse i medlemsstaternes udgifter til at sikre overholdelse af fællesskabsordningen for bevarelse og forvaltning af fiske- ressourcerne (?), særlig artikel 2, stk. 2, og ud fra følgende betragtninger : Kommissionen har i overensstemmelse med beslutning 89/631/EØF modtaget ansøgninger om finansielt bidrag fra Spanien, Irland og Portugal vedrørende udgifter, der skal refunderes i løbet af 1991; ansøgningerne omhandler udgifter til anskaffelse eller modernisering af fartøjer, luftfartøjer og køretøjer samt udstyr hertil, systemer til sporing og registrering og frem- sendelse af fangstdata og andre relevante oplysninger ; disse udgifter vil bidrage til at udvikle overvågnings- og kontrolfaciliteterne med henblik på gennemførelsen af fællesskabsordningen for bevarelse af fiskeressourcerne ; () EFT nr. L 364 af 14. 12. 1989, s. 64. de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Fiskeressourcer — VEDTAGET FØLGENDE BESLUTNING : Artikel 1 De i bilaget anførte udgifter forudset for 1991 svarende til et beløb på 29660382 ECU er refusionsberettigede i henhold til beslutning 89/631/EØF. Fællesskabets bidrag udgør 50 % af de refusionsberettigede udgifter. Artikel 2 Denne beslutning er rettet til Kongeriget Spanien, Irland og Den Portugisiske Republik. Udfærdiget i Bruxelles, den 18. december 1990. På Kommissionens vegne Manuel MARIN Næstformand